הטלת כידון

ממוזער|שמאל|הטלת כידון בבול ישראלי לכבוד כינוס הפועל השביעי
הטלת כידון היא מקצוע באתלטיקה, שבו הספורטאי מטיל כידון, אובייקט דק וארוך העשוי ממתכת, פיברגלס, ולעיתים גם מסיבי פחם. מעבר להיותו מקצוע עצמאי המקצוע מהווה גם חלק מתחרויות הקרב רב.

חוקים
המשתתפים בתחרות נעמדים בקצהו של מסלול ריצה קצר בן כמה עשרות מטרים עם כידון באחת הידיים, לפי בחירתם. לאחר ריצה קלה שנועדה להעניק תנופה למטיל הכידון, הוא משחרר את הכידון מידו ומשליך אותו בכוח לכיוון המדשאה הפתוחה הנועדה לכך. רכב מיוחד שנועד למטרה זו מודד את המרחק מנקודת הזריקה לנקודת הפגיעה של הכידון בקרקע. משקלו של הכידון 800 גרם לגברים ו-600 גרם לנשים.

היסטוריה
הפעם הראשונה המתועדת שבה התקיימה הטלת כידון הייתה במשחקים האולימפיים ביוון העתיקה בשנת 708 לפני הספירה. היא הוצגה בשני אופנים: זריקת כידון למטרה (בדומה לקליעה למטרה) והטלת כידון ממרחק לשטח פתוח. אורכו של הכידון המקורי היה כ־2 מטרים וחצי ומשקלו כ־500 גרם. הוא היה עשוי מעץ זית.

האגדה מספרת כי הגיבור המיתולוגי הרקולס היה מחלוצי מטילי הכידון ביוון העתיקה.

הסקנדינבים אימצו את ענף הספורט הזה בערך ב־1780 והפכו אותו לספורט לאומי. עד היום נחשבים הפינים כמטילי הכידון הטובים בעולם: 7 אתלטים פינים החזיקו בשיא העולם, יותר מכל מדינה אחרת, 6 אתלטים פינים זכו ב-7 מדליות זהב אולימפיות, יותר מכל מדינה אחרת ו-4 אתלטים פינים זכו ב-4 מדליות זהב באליפויות עולם, יותר מכל מדינה אחרת.

ב-20 ביולי 1984, הטיל אובה הון ממזרח גרמניה כידון למרחק של 104.80 מטר. בניגוד לאמונה הרווחת, זריקתו של הון לא הייתה הסיבה בגינה הוחלט לשנות את עיצוב הכידון לתחרויות הטלת כידון החל משנת 1986. השינוי הוצעו עוד קודם לזריקתו של הון, לא רק על מנת לקצר את טווח זריקת הכידון, אלא גם כדי למנוע מהכידון ליפול על הארץ ולייצר מדידה לא נכונה. בקצהו של הכידון החדש קיים חוד מתכת הגורם לכידון להינעץ בקרקע בסיום הטלתו, וזוהי הנקודה המדויקת בה נמדד מרחק הכידון מנקודת הזריקה.

לפיכך, תוצאות השיא של תחרויות הטלת כידון "אופסו" משנת 1986, ושיאו של הון נחשב ל"שיא עולם נצחי".

 שיאים 
שיא עולם
 שיא העולם לנשים שייך לבארבורה שפוטאקובה (), ועומד על 72.28 מטר. השיא נקבע ב־13 בספטמבר 2008 בשטוטגרט, גרמניה.
 שיא העולם לגברים שייך ליאן ז'לז'ני (), ועומד על 98.48 מטר. השיא נקבע ב־25 במאי 1996 בגרמניה.
שיא אולימפי
 השיא האולימפי לנשים שייך לאוסליידיס מננדס (), ועומד על 71.53 מטר, נקבע באתונה 2004
 השיא האולימפי לגברים שייך לארשד נדים (), ועומד על 92.97 מטר, נקבע בפאריס 2024

שיא ישראל
 שיא ישראל לנשים שייך למרגריטה דורוז'ון ועומד על 63.85 מטר. נקבע בתחרות "גולדן ליג ספייק" באוסטרבה, צ'כיה ב-26 במאי 2015.
 שיא ישראל לגברים שייך לוואדים בביקין ועומד על 81.94 מטר. נקבע בתחרות שנערכה בסרגוסה, ספרד ב-8 ביוני 2004.

 ספורטאים מובילים 
נשים
 רות פוקס (), שזכתה במינכן 1972 ובמונטריאול 1976 וגם קבעה שישה שיאי עולם.
 התוצאה של 80.00 המטרים שקבעה פטרה פלקה (), בדרך לזכייה במדליית הזהב בסיאול 1988 לא נחשבת עוד כשיא עולם בגלל השינוי שנעשה מאוחר יותר במבנה הכידון.
 בארבורה שפוטאקובה (), היא שיאנית העולם הנוכחית, פעמיים אלופת עולם (אוסקה 2007 ולונדון 2017) ואלופה אולימפית בשתי אולימפיאדות רצופות (בייג'ינג 2008 ו-לונדון 2012).
גברים
 אריק למינג (), זכה 3 פעמים ברציפות במדליית זהב אולימפית (אתונה 1906, לונדון 1908 וסטוקהולם 1912).
 מאטי יארווינן (), שיפר את השיא העולמי בהטלת כידון 10 פעמים מ-71.01 ל-77.23 בשנות ה-30, זכה במדליית זהב בלוס אנג'לס 1932 ובשתי אליפויות אירופה (טורינו 1934 ופריז/וינה 1938)
 איריו ניקנן (), החזיק בשיא העולם 15 שנים.
 יאניס לוסיס (), (ייצג את ) זכה בארבע אליפויות אירופה בין 1962 ל־1971, זכה במדליית זהב במקסיקו סיטי 1968 ובמדליות כסף וארד וקבע שני שיאי עולם.
 אובה הון (), הוא האתלט היחיד שהצליח להטיל כידון למרחק של מעל מאה מטרים. שיא העולם שקבע ב-20 ביולי 1984 של 104.80 מטרים לא נחשב עוד כשיא עולם בגלל השינוי שנעשה מאוחר יותר במבנה הכידון.

 עשר מטילות הכידון הטובות ביותר 
דירוגתוצאה (מטר)אתלטיתמדינהתאריך מיקום1 72.28 בארבורה שפוטאקובה  13 בספטמבר 2008 שטוטגרט2 71.70 אוסליידיס מננדס  14 באוגוסט 2005 הלסינקי3 71.40 מריה אנדרייצ'יק  9 במאי 2021 ספליט4 70.53 מריה אבקומובה  1 בספטמבר 2013 ברלין5 70.20 כריסטינה אוברגפיל  23 ביוני 2007 מינכן6 69.48 טרינה הטסטאד  28 ביולי 2000 אוסלו7 69.35 סונט ויליאן  9 ביוני 2012 ניו יורק8 69.19 קריסטין הוסונג  30 במאי 2021 חוז'וב9 68.92 קתרין מיצ'ל  11 באפריל 2018 גולד קוסט10 68.43 שרה קולאק  6 ביולי 2017 לוזאן

 עשרת מטילי הכידון הטובים ביותר 
דירוגתוצאה (מטר)אתלטמדינהתאריךמיקום198.48 יאן ז'לזני  25 במאי 1996 ינה297.76 יוהנס פטר  6 בספטמבר 2020 חוז'וב393.90 תומאס רולר  5 במאי 2017 דוחה493.09 אקי פרוויאינן  26 ביוני 1999 קורטאני593.07 אנדרסון פיטרס  13 במאי 2022 דוחה692.72 ג'וליוס יגו  26 באוגוסט 2015 בייג'ינג792.61 סרגיי מרקוב  30 ביוני 2002 שפילד892.60 ריימונד הכט  21 ביולי 1995 אוסלו992.06 אנדריאס הופמן  2 ביוני 2018 אופנבורג1091.69 קוסטדינוס גציוזיס  24 ביוני 2000 קורטאני

 כל האלופות והאלופים האולימפיים בהטלת כידון 

 כל האלופות והאלופים העולמיים בהטלת כידון 

ראו גם
 הדיפת כדור ברזל
 זריקת דיסקוס
 יידוי פטיש
 נושא הרומח

קישורים חיצוניים



קטגוריה:אתלטיקה: מקצועות שדה
קטגוריה:ספורט אולימפי
קטגוריה:ספורט אולימפי ביוון העתיקה